এমন ঘটনা নিশ্চয় বাংলাদেশের অন্যান্য শিক্ষা প্রতিষ্ঠানেও ঘটেছে এবং ঘটছে। সমকামিদের বাংলাদেশে পিটিয়ে মেরে ফেলা হয় না বটে, তবে প্রতি পদে পদে তারা ব্যাপক সামাজিক হেনস্তার শিকার হয়। যে দেশে প্রকাশ্যে চুমু খাওয়া প্রকাশ্যে খুন করার চেয়ে বড় অপরাধ (প্রয়াত হুমায়ুন আজাদের ভাষায়), সেই দেশে সমকামীতা খুব শীঘ্রই মেনে নেওয়া হবে, এই আশা করাটা বাড়াবাড়ি। তারপরও অভিজিৎ এই বিষয়ে বই লিখে সচেতনতা জাগিয়ে তোলার প্রক্রিয়াটি শুরু করেছেন, এ কারণে তাঁকে অভিনন্দন। আমরা দেশ হিসাবে দরিদ্র হতে পারি, সমকামিতার চেয়ে অন্যান্য অনেক বড় বড় ‘সমস্যা’ আমাদের থাকতে পারে, কিন্তু যারা সংখ্যালঘু (ধর্ম, রাজনৈতিক বিশ্বাস, sexual orientation যেভাবেই হোক না কেন), তাদের পূর্ণ অধিকার এবং অহঙ্কার নিয়ে বাঁচতে দিতে হবে।